Kalakhang Maynila
Mula sa Tagalog Wikipedia, ang malayang ensiklopedya.
Ang Kalakhang Maynila ay ang kalungsuran ng Maynila, ang kabisera ng Pilipinas. Binubuo ito ng 13 lungsod at 4 na bayan kasama ang mismong lungsod ng Maynila. Ang opisyal na pangalan nito ay ang National Capital Region o Pambansang Punong Rehiyon. Sentro ng pulitika, ekonomiya, kalinangan, industriya, at edukasyon ang Kalakhang Maynila at dito nakatira ang humigit-kumulang na 11 milyong tao noong 2005.
[baguhin] Oryentasyon
Pinakamaliit sa mga rehiyon ng Pilipinas ang Kalakhang Maynila, pero ito ang pinakamatao at pinakamakapal na populasyon. 636 kilometrong parisukat ang lawak nito at pinapaligiran ito ng mga lalawigan ng Bulacan sa hilaga, Rizal sa silangan, at Laguna at Cavite sa timog. Matatagpuan naman sa kanluran ng Kalakhang Maynila ang Look ng Maynila at sa timog-silangan naman ang Laguna de Bay. Dumadaloy sa gitna ng Kalakhang Maynila ang Ilog Pasig na siyang nagdudugtong Laguna de Bay sa Look ng Maynila.
Hindi tulad ng ibang rehiyon na nahahati sa mga lalawigan, nahahati ang Metro Manila sa limang hindi administratibong distrito, na nakauri batay sa heograpiya nito na ang Ilog Pasig ang reperensya. Nabuo ang mga distritong ito noong 1976 ngunit walang lokal na pamahalaan o may kinatawan sa kongreso, salungat sa mga lalawigan. Ginagamit ang mga distritong ito para sa layuning piskal at estadistikal.
Nahahati ang mga lungsod at munisipyo sa Kalakhang Maynila sa apat na distrito, ang mga ito ang sumusunod:
Unang Distrito (Lungsod Maynila)
- Lungsod ng Maynila
Ikalawang Distrito (Hilaga-silangang Kalakhang Maynila)
Ikatlong Distrito (Hilaga-kanlurang Kalakhang Maynila)
Ikaapat na Distrito (Katimogang Kalakahang Maynila)
- Lungsod Las Piñas
- Lungsod Makati
- Lungsod Muntinlupa
- Lungsod Parañaque
- Lungsod Pasay
- Pateros
- Lungsod Taguig
Mga lungsod at munisipalidad ng Kalakhang Maynila | |
Mga lungsod: | Kalookan | Las Piñas | Makati | Malabon | Mandaluyong | Maynila | Marikina | Muntinlupa | Parañaque | Pasay | Pasig | Lungsod Quezon | Taguig | Valenzuela |
Mga munisipalidad: | Navotas | Pateros | San Juan |